**НАЦРТ ОДЛУКЕ**

Скупштина општине Врњачка Бања на \_\_\_\_ седници, одржаној \_\_\_.07.2019. године, на основу члана 20 став 1 тачка 2 и 15 Закона о локалној самоуправи („Сл.гласник РС“, бр.129/07, 83/2014-др. закон, 101/2016-др. закон и 47/2018) и члана 40 Статута општине Врњачка Бања („Сл. лист општине Врњачка Бања бр. 12/2019), доноси,

**О Д Л У К У**

**О ИЗМЕНАМА И ДОПУНАМА ОДЛУКЕ О**

**ОПШТЕМ УРЕЂЕЊУ ВРЊАЧКЕ БАЊЕ И ОДРЖАВАЊУ ЈАВНЕ ЧИСТОЋЕ ПАРКОВА, ЗЕЛЕНИХ И РЕКРЕАЦИОНИХ ПОВРШИНА И ШЕТНИХ СТАЗА**

**Члан 1**

Овом Одлуком врши се измена и допуна Одлуке о општем уређењу Врњачке Бање и одржавању јавне чистоће паркова, зелених и рекреационих површина и шетних стаза (''Сл. лист општине Врњачка Бања'' бр. 11/17-пречишћен текст и 18/18).

**Члан 2**

Иза члана 28 додаје се нови члан 28а који гласи:

„ Изношење отпада који не спада у кућно смеће а може се користити као секундарна сировина може вршити оператер који поседује одговарајуће одобрење надлежног органа или појединац који има закључен уговор са оператером на начин којим се не омета рад јавног комуналног предузећа и не ремети јавни ред и мир.

Оператер или појединац из предходног става не сме своју делатност обављати рекламирањем исте путем разгласа или коришћењем разгласа у покрету чиме угрожава животну средину буком и ремети јавни ред и мир.

При сакупљању секундарних сировина оператер или појединац мора поштовати све прописе из области заштите животне средине и управљања опасним и неопасним отпадом.

Обављање ове делатност може се вршити једним даном у седмици који одрди надлежна организациона јединица за послове инспекције Општинске управе општине Врњачка Бања“.

**Члан 3**

У члану 138 став 1 тачка 11 иза брија 28 додаје се број 28а.  
У члану 139 став 1 тачка 5 иза брија 28 додаје се број 28а.

**Члан 4**

Ова Одлука ступа на снагу осмог дана од дана објављивања у „Службеном листу општине Врњачка Бања“.

**СКУПШТИНА ОПШТИНЕ ВРЊАЧКА БАЊА**

Број: \_\_\_\_\_\_\_\_/19 од \_\_\_\_. 07.2019. године

**ПРЕДСЕДНИК**

**СКУПШИНЕ ОПШТИНЕ**

Иван Радовић

**О б р а з л о ж е њ е**

**Правни основ за доношење ове одлуке:** дефинисан је: чланом 20 став 1 тачка 2 i 15 Закона о локалној самоуправи („Сл.гласник РС“, бр.129/07, 83/2014-др. закон, 101/2016-др. закон и 47/2018) и чланом 40 Статута општине Врњачка Бања („Сл. лист општине Врњачка Бања бр. 12/19).

Члан 20 став 1 тачка 2 Закона о локалној самоуправи („Сл.гласник РС“, бр. 129/07, 83/2014-др. закон, 101/2016-др. закон и 47/2018) утврђује обавезу локалне самоуправе да уређује и обезбеђује обављање и развој комуналних делатности, локални превоз, коришћење грађевинског земљишта и пословног простора док тачка 15 говори да општина обавља и друге послове од локалног значаја одређене законом (нпр. у областима одбране, заштите и спасавања, заштите од пожара, омладинске политике, зоохигијене и др.), као и послове од непосредног интереса за грађане, у складу са Уставом, законом и статутом.

Члан 40 став 1 тачка 7 Статута општине Врњачка Бања („Сл.лист општине Врњачка Бања“, бр. 12/19) утврђује да Скупштина општине у складу са законом доноси прописе и друге опште акте из надлежности опшине.

**Разлог за доношење одлуке и објашњење правних института**:

У пракси се показало да је потребно ближе прецизирати поједине одредбе, посебно у одредби чл.28.која дефинише ко врши изношење кућног смећа.

**Финансијски ефекти**:

За спровођење ове одлуке, нису потребна додатна финансијска средства из буџета.

**Објављивање и ступање на снагу**:

Прописано је да одлука ступа на снагу **осмог дана** од дана објављивања у ''Сл.листу општине Врњачка Бања''.

Одсек за привреду и

друштвене делатности

Руководилац одсека

Живорад Јаћимовић НАЧЕЛНИК ОПШТИНСКЕ УПРАВЕ

Славиша Пауновић